બગદાદ, 19 ઓગષ્ટ: ઇરાકી આતંકવાદી સંગઠન આઇએસઆઇએસે અમેરિકાને ધમકી આપી છે કે અમેરિકન નાગરિકો પર દુનિયાના કોઇ પણ સ્થળે હુમલા કરવામાં આવશે. આઇએસઆઇએસ તરફથી જારી કરવામાં આવેલા એક વીડિયોમાં આવી ધમકી આપવામાં આવી છે. આ વીડિયોમાં 2011માં માથુ કાપીને હત્યા કરવામાં આવેલા એક અમેરિકન નાગરિકનો ફોટો છે. સાથે જ આતંકી સ્નાઇપરોના હાથે માર્યા ગયેલા અમેરિકનોની પણ તસવીરો છે. આ વીડિયોમાં નિવેદન આપવામાં આવ્યું છે કે 'અમે તમને બધાને લોહીમાં ડૂબોડી દઇશું.'